Luister weer na twee opdragwerk-radiodramas: Die prys van glo-stof en Drosters. Lees meer
Luister Donderdagaand 24 Oktober na dié roerende tragikomedie oor 'n savant. Lees meer
...kan jou duur te staan kom in die hof. In Regsake word kommissie aan huis-agente ook bekyk, en bemaking aan kinders en nie stiefma nie. Lees meer
Saturnus het nou 82 mane
Met die ontdekking van nóg 20 mane wat (terugwaarts) om Saturnus wentel, het dié planeet nou 82 mane teenoor Jupiter se 79. Lees meer
Eloise Pretorius gesels met twee susters wat in beheer is van die eerste mikrobrouery in die Sederberg, Nieubrew. Melanie en Tania Nieuwoudt verduidelik hoe hierdie familiebesigheid van krag tot krag gaan.
Moshé en Zik kuier by Neno, wat siek is.
Lizelle de Bruin gesels met ds. Nelis Janse van Rensburg, moderator van die NG Kerk se Algemene Sinode, oor die sake wat bespreek is. Lizelle de Bruin gesels met Linda Hendriks van die Witbank House of Prayer oor die rol wat gebed by hulle speel. Lizelle de Bruin gesels met dr. Jan Botha, voorsitter van 'n leierskaptaakspan, oor leierskap. Lizelle de Bruin gesels met Annette en André de la Porte oor hulle praktiese raad om met depressie saam te leef.
'n Mens maak elke dag sinne volgens 'n bepaalde patroon, sonder om eers daaroor te dink. Die studie van sinne en sinsbou is sintaksis. Emeritus-professor Willem Botha vertel van die proses en die elemente by die formulering van sinne.
Eet slakke spinnekoppe? Hoekom het manlike soogdiere tepels? Indien dit waar is dat 'n saunasessie onsuiwerhede uit jou bloed verwyder, word nutriënte in jou bloed ook dan verwyder deur die sweetproses? En help sweet dus om van afvalstowwe ontslae te raak?
Kwarteindwedstryd: Japan teen Suid-Afrika in Tokio, Japan.
Johan van Lill praat met prof. Renate Schoeman, 'n psigiater in privaatpraktyk en professor in leierskap by die US Bestuurskool, oor aandagafleibaarheid, aandaggebreksindroom en kinders wat klaskamers ontwrig. Hoe kan onderwysers dit in die klaskamer hanteer, en wanneer word 'n kind verwys vir hulp?
Martiens Barnard van Momentum Beleggings vertel of dit wys is om jou geld oorsee te belê. Ian Scott, ook van Momentum Beleggings, gee sy mening oor wat onmiddellik gedoen kan word om Suid-Afrika se ekonomie 'n hupstoot te gee. En die bestuurshoof van AgriSA, Omri van Zyl, praat oor verwikkelinge in die landbousektor en die planne wat die organisaie het.
Fanie du Toit gesels met 'n persoon wat aan depressie ly. Sy vertel van die stigma daaraan verbonde, en antwoord vra oor dié geestesongesteldheid. Jacqui January fokus op Internasionale Wit/Langkierie-dag. Sy hoor wat die doel van die dag is, en hoe hierdie hulpmiddel deur persone met siggestremdhede gebruik word.
Trieks het 'n geheim. Dis só 'n groot geheim dat sy nie eers vir Bibber of Slungel daarvan vertel nie...
Luister na 'n liturgiese werk deur die nasionale koor van Bulgarye, en die Alexandrov-koor wat die meeste van sy lede in 'n vliegongeluk verloor het.
Geweld teen vroue en kinders is 'n kommerwekkende probleem in die Suid-Afrikaanse samelewing. Maar wat van seksuele geweld, boelies op skool, emosionele geweld en teistering. Hoe hanteer ek dit wanneer dit my persoonlik raak?
Daar is baie faktore wat 'n rol speel in klimaatsverandering. Kobus Olckers vertel van metaanhidriete wat op sekere plekke op die seebodem voorkom. Dit laat gasborrels vry, en as die see warmer word, word meer gasborrels vrygestel wat 'n bose kringloop kan laat begin. Dit gebeur vanweë die mens se bedrywighede, en die son wat wat tans op sy piek is. Daar word ook gepraat oor die wentelperiode van die internasionale ruimtestasie, en hoeveel keer die stasiebemanning die son sien opkom en ondergaan in 24 uur.
Frans van Eden van Prioritise praat oor Artikel 12J-beleggings, en hoe dit landbou en die ekonomie bevoordeel. Zelda Schwalbach, kommunikasiebestuurder by Sappi Forests in KwaZulu-Natal, vertel watter geleenthede daar vir vroue in die bosbousektor is. Lise Roberts het by die afgelope Agri-Expo Livestock in die Kaap vir Christo Pienaar, voorsitter van die Nasionale Wynskouvereniging, raakgeloop. Sy het hom uitgevra oor die vereniging se planne vir 2020. En twee leerlinge van die Augsburg Landbougimnasium in Clanwilliam spog met hulle skool.
Kan 'n skuldeiser self die oorlede skuldenaar se boedel aanmeld as niemand dit doen nie? Word nuwe howe geskep om aan die toenemende vraag te voldoen? Ander regsvrae wat Igna Klynsmith met Ian Wessels bespreek, handel oor die koop van eiendom op afbetaling sonder 'n banklening; die regte van plaaswerkers om hulle familie te begrawe op die plaas waar hulle lewenslank werk; en die jongste hofsaak oor hidroliese breking.
MAN VAN CIRENE deur F.A. Venter
Episode 23: Rufus daag moeg en seer van die lang rit te perd in Betanië op nadat hy Jesus in Perea gevra het om die sterwende Lasarus te gaan genees. Maar in plaas van die genesing van die siek pottebakker, beleef Rufus die afsterwe van Lasarus. Tóg vind hy terselfdertyd krag, wat vir hom soos 'n skild is teen Simon se woede.
Episode 24: Simon en Esegiël bring 'n dankoffer in die tempel. Daar is 'n jong Fariseër, genaamd Saulus, besig om die dade en uitsprake van Jesus van Nasaret te veroordeel. Simon glo dit bevestig dat hy reg was om Rufus sy huis te belet totdat sy seun tot ander insigte kom en Jesus veroordeel soos dit 'n goeie Jood betaam.
Charlton George lees P.G. du Plessis se kortverhale, SOOS EERS en SLEEPSELS, uit sy bundel, Het olifante elmboë.
Volgens Tiaan Koen van VDT Prokureurs kry hulle heelwat navrae oor vruggebruik, wat deel vorm van 'n persoonlike serwituut. Ian Fourie, 'n skeerdiensbeampte van BKB, vertel van sy werk tydens die onlangse Agri-Expo Livestock, en 'n skaapskeerder van Lesotho gesels oor sy werk sedert 1973. En die voedingsbehoeftes van boerbokke is onder bespreking.
Episode 25: Twee dae nadat Simon en Esegiël na Saulus in die tempel in Jerusalem geluister het, is die parskuip klaar gepleister en gereed om gebruik te word. Josef van Arimatea lê besoek af met nuus, wat Simon geweldig ontstig.
Luister na die Simfonie no. 33 in B mol majeur en di Konsert vir drie klaviere en orkes in F majeur van W.A. Mozart.
Episode 26: Simon se gesprek met Josef van Arimatea lei hom al hoe meer om te glo dat dié gesiene lid van die Sanhedrin ook in die Nasarener glo. Wanneer hy hom direk daarmee konfronteer, is die ou man vaag omtrent sy gevoelens. Toe Simon die middag terugkom by die huis, merk Debora gou dat iets hom pla. Wanneer sy hoor dat Jesus van Nasaret in Betanië was, vang dit haar verbeelding vas. Simon verlaat die huis met die verskoning dat hy nog na die koringland moet gaan kyk, maar heimlik het hy ander planne...
Lorraine Geldenhuys, 'n wynmaker en dosent by die Wes-Kaapse Departement van Landbou se Elsenburg College, gesels oor Suid-Afrikaanse brandewyn en waarom dit so hoog aangeskryf word. Gary Patience is 'n jong boer van Saron. Hy vertel waarom hy passievol oor landbou is, en het goeie raad vir ander opkomende boere.
Episode 27: Josef van Arimatea se besoek het Simon genoop om self ondersoek te gaan instel na wat Josef hom vertel het. Sy belewenis in Betanië skok hom tot in sy diepste wese...
Ons kuier in die Sederberg by twee mikro-brouers. Hulle praat oor hulle passies. Dit sluit vol glase en gelukkige besoekers in. Tania en Melanie Nieuwoudt is die meesterbrouers by Nieubrew, 'n familiebesigheid met 'n lang en interessante geskiedenis.
Boela is nie lus vir werk nie, en dit veroorsaak dat hy in 'n klipskeur vassit!
Igna Klynsmith gesels oor die dokumentasie wat nodig is om wildsvleis te vervoer; hofsake wat 'n motorhandelaar beveel het om 'n verbruiker se geld wat sy vir 'n nuwe motor betaal het, terug te gee; die tersydestelling van die Seriti-kommissie se bevindings; en 'n man wat tronk toe gestuur is omdat hy sy ek wederregtelik van sy mediese fonds verwyder het.
Episode 28: Debora en Esegiël is geskok om te sien hoe verflenter Simon se klere is, en hoe bebloed sy gesig en kneukels is. Hy sê 'n paar kwaaddoeners het hom langs die Kedron probeer oorval. Esegiël wil weet wat Simon dink van Josef van Arimatea se storie dat Lasarus uit die dood opgewek is, maar Simon maak dit af as bogtery. Nadat Esegiël gaan slaap het, erken Simon egter aan Debora dat hy in Betanië was en dat hy moet toegee: die Nasarener het Lasarus opgewek. Hy glo die God van Israel het die timmerman gebruik om aan die volk te bewys dat Hy hulle nog nie verlaat het nie. Maar dit maak nié van die Nasarener die Christus, die ware Messias nie!
Episode 29: Rufus en Maria daag een oggend vroeg onverwags by Simon-hulle se huis in Getsemane op. Rufus lig Simon in dat hy nog die hele tyd by Maria-hulle aan huis in Betanië was. Wanneer almal later rustig aan tafel sit, maak Rufus 'n aankondiging wat beide sy ouers, maar veral Simon, hewig ontstel...
Episode 30: Simon raak al hoe stiller. Hy kan dit nie verwerk dat Rufus saam met Jesus swerf nie. Maria kom kuier gereeld by hulle, en sy word vir Debora soos 'n dogter in die huis. Op 'n dag bring sy 'n besondere gas vir Debora om te ontmoet...
Episode 31: Rufus is terug in Betanië, en hy en Maria probeer om Simon en Debora sover te kry om by hulle te kom kuier, want Jesus gaan by hulle tuis vir die Pasga. Debora wil graag gaan, maar nie Simon nie, en sy wil nie sonder hom gaan nie. Kort voor die viering van die Pasga verkoop Simon wyn en brandhout in Getsemane aan die pelgrims. Dan daag daar 'n klant op om wyn te koop wat Simon se hare laat rys...
Episode 32: Simon se gesprek met Judas Iskariot laat hom voel of ál die argumente teen Jesus van Nasaret deur dié afstootlike man onderskryf word. Wanneer Debora van Jerusalem af by Simon verbygaan waar hy wyn aan pelgrims verkoop, hoor sy skokkende nuus by Simon.
Sondag 10 November
In Taaldinge word daar gepraat oor newwies, kwaggakaiings en die herkoms van die woord imbesiel.
KOELKOP deur Leon van Nierop
Regie: Leon van Nierop
'n Gesin gedwing om vir 'n naweek in 'n afgeleë plaashuis deur te bring. Daar is geen internet- of selfoonontvangs nie. En die sosiale-media-verslaafde seun, Chase, kry onttrekkingsimptome en begin ineenstort. Dit gebeur kort nadat sy beste vriend selfdood gepleeg het nadat hy te lank aan die internet verslaaf was en skielik daarsonder moes leef. Nou moet 'n gesin 'n naweek oorleef, waarin hulle liefde vir mekaar tot die uiterste getoets sal word met 'n seun wat paniekaanvalle begin kry. Hulle leer van voor af hoe sterk 'n gesin se liefde vir mekaar moet wees om hierdie eietydse uitdaging te oorleef. Met Hans Strydom, Janine Opperman en Christopher van der Westhuizen.
Ons spogkoor ondersteun ons spogspan
Snorkel by Koh Chang, Thailand
Vry vlieënde arapapegaaie
'n Huis in die VSA wat binne een dag met 'n 3D-drukker gebou is
Wat 'n belewenis moes dit gewees het?
Oos- Vrystaat is pragtig in die herfs
Beeste word soos sebras geverf om vlieë weg te hou
Sterwende sjimpansee groet vriend
Sonop in Saskatchewan
Vincent - die vere maak regtig die voël !
Hasies is koel
Platekontrak vir hawelose vrou.
Bok koekies vir n Lucas Meyer skool in KZN
met Jannie du Toit
12:00-14:00 Rugby Wêreldbeker 2019
met Pieter van den Berg en Jody Hendricks
14:00-15:00 Nic se goed
15:00-15:30 Sondag met Fritz
20:00-20:30 Skrumtyd op RSG
20:30-21:00 Aan die brand
Maandag - 20:30-21:00
Woorde en musiek word versny soos 'n wynmaker twee kultivars bymekaar sou bring om 'n besondere produk daar te stel in Jannie du Toit se reeks oor die kleinkuns.
Skrumtyd op RSG
Maandag - 20:00-20:30
Jody Hendricks delf diep in die rugbynuus van die dag, ontleed verskeie aspekte van die spel, en praat met rolspelers om hulle insigte met luisteraars te deel.